Tiener sterf weens te veel deodorantArgieffoto ŉ Tiener van Engeland is dood nadat hy te veel deodorant gebruik het. Die seun, Thomas Townsend, het nie doelbewus die gas ingeasem nie. Sy ma, Sally Townsend, het gesê Thomas het deodorant op homself gespuit en dan naskeermiddel aangesit, in plaas daarvan om te stort. “Hy het ongeveer ŉ blikkie per week opgebruik,” het sy aan die polisie gesê. Daar is 42 blikkies spuitgoed in die 16-jarige se kamer gevind. “Ek het nie geweet hy het so baie blikkies spuitgoed in sy kamer nie,” het Townsend gesê. “Hy was ŉ opgaarder.” Die tiener was vyf jaar lank in pleegsorg en het in ŉ kinderhuis gewoon toe hy in Augustus op sy knieë langs sy bed aangetref is. “Hy het deodorant oor homself gespuit en gesterf weens die gas,” het die lykskouer, Rachel Redman, onlangs bevestig. Die oorsaak van sy dood is ŉ inname van butaangas. Daar was geen dwelmmiddels of alkohol in sy bloed nie. Bron: NY Daily News, Telegraph